kantatie Varsinais-Suomessa
(Ohjattu sivulta Turun ohikulkutie)
Kantatie 40 (myös Turun kehätie)[1] on Naantalista Raision kautta Turun ydinkaupunkialueen pohjoispuolitse Kaarinan Piikkiöön kulkeva kantatie. Tien pituus on 34 kilometriä, ja se on lähes koko matkaltaan osa E18-tietä. Suikkilantien eli Turun satamayhteyden valmistumisen myötä E18 on viitoitettu Turun ja Naantalin satamiin vain Turun kehätien kautta.lähde?
Alkupiste Naantali
Reitti Raisio
Päätepiste Piikkiö (34 km)
Kartta Kantatie 40:stä Turun läheisyydessä
Turun kehätie kuuluu EU:n TEN-T Skandinavia–Välimeri -ydinverkkokäytävään. Turun kehätie liittää Turun ja Naantalin TEN-T-satamat ja toisen Suomen TEN-T-lentoasemista, Turun lentoaseman, ydinverkkokäytävään. Lisäksi Turun kehätie yhdistää Turun kaupunkiseudun kuntien ja valtateiden 8, 9, 10 ja 1 välistä liikennettä. Tieyhteys on merkittävä kuljetusten välittäjä Turun ja Naantalin satamien ja Pietarin välillä. Yhteysväliä on viime vuosina kehitetty sekä Turun ja Helsingin välillä, että Helsingin ja Vaalimaan välillä. Turun kehätien osuudelle ei kuitenkaan ole viime vuosien aikana toteutettu merkittäviä kehittämistoimenpiteitä ja tiejakso on palvelutasoltaan muuta Suomen E18 TEN-T -tieyhteyttä alempi. Turun kehätien valtatien 1 ja Naantalin välinen osuus kuuluu liikenne- ja viestintäministeriön määrittämiin maanteiden pääväyliin[2]. Turun kaupunkiseudulla kehätiellä on valtakunnallisen tehtävänsä lisäksi suuri merkitys seudullisesti yhdistäessään Turun ja ympäristökuntien alueita toisiinsa.lähde?
Turun kehätien keskeisimmät liikenteelliset ongelmat kohdistuvat sen liittymiin. Valo-ohjatuissa liittymissä toimivuus ruuhka-aikoina on äärirajoilla ja mm. kuljetukset sekä muu päätien liikenne joutuu toistuvasti pysähtymään. Huonoin toimivuus kohdistuu satamayhteyksien solmupisteenä olevaan Raision eritasoliittymään (E8 / E18), jonka läpäisee noin 50 000 ajoneuvoa vuorokaudessa. Sujuvuuden lisäksi liittymissä on turvallisuuspuutteita. Liikenteen edelleen kasvaessa ongelmat laajenevat merkittävästi ja tie ruuhkautuu yhä enemmän liittymien sekä kaksikaistaisten osuuksien osalta estäen sujuvaa ja turvallista liikennettä sekä haitaten erityisesti elinkeinoelämän kuljetuksia.lähde?
Merkittäviä parantamistarpeita on välillä Vanto–Raisionkaari, Raision keskustassa ja Raision eritasoliittymässä sekä välillä Kausela-Kirismäki. Lisäksi puutteita on rinnakkaiskatuverkossa ja liikenteen ohjausjärjestelmissä.lähde?
TEN-T tieverkko halutaan kehittää yhtenäiseksi liikenneverkoksi. Suomi on sitoutunut toteuttamaan TEN-T ydinverkkoon kuuluvat väylät EU:n vaatimaan laatutasoon vuoteen 2030 mennessä. Turun kehätie on tällä hetkellä palvelutasoltaan muuta Suomen E18 TEN-T -tieyhteyttä alempi. Tietä kehitetään korkeatasoiseksi yhteydeksi Naantalista ja Turusta Helsingin kautta Vaalimalle. Turun kehätietä parannetaan kolmessa eri osahankkeessa. Naantali–Raisio-välillä on laaditaan vuosina 2015–2017 yleissuunnitelmaa ja ympäristövaikutusten arviointia (YVA), Raision keskustan kohdasta on laadittu aluevaraussuunnitelma vuonna 2014 ja Kausela–Kirismäki-välillä käynnistetään tiesuunnitelman laadinta vuonna 2016.lähde? Kausela–Kirismäki-välin ensimmäinen vaihe aloitettiin vuoden 2019 keväällä. Toinen vaihe aloitetaan vuoden 2020 alussa. Hankkeet maksavat yhteensä 100 miljoonaa euroa, 1. vaihe 40 miljoonaa ja 2. vaihe 60 miljoonaa. Uudistuksessa tie muutetaan nelikaistaseksi, tielle tehdään kolme eritasoliittymää ja tasoliittymät poistetaan.lähde?
Grönroos, Matti: Kantatie 40 Piikkiö–Naantali, Turun ohikulkutie, 33 km mattigronroos.fi.
↑ E18 Turun kehätien parantaminen – ELY-keskus www.ely-keskus.fi. Viitattu 16.12.2015.
↑ Liikenne- ja viestintäministeriön asetus maanteiden ja rautateiden pääväylistä ja niiden palvelutasosta Finlex. 21.11.2018. Viitattu 22.9.2019.
↑ Grönroos, Matti: Kantatie 40 mattigronroos.fi. Viitattu 16.4.2012.
Liittymät Piikkiöstä Naantaliin
Makarlantie Piikkiö
Hepojoentie Piikkiö, Hepojoki
Kantatie (2+2), Turun kehätie
Haunisten eritasoliittymä Haunistentie
Raumantie Pori, Rauma
Raision eritasoliittymä, läntinen ramppiliittymä Voudinkatu
Martinkatu Tasala
Raision ja Naantalin kunnanraja
Naantalin eritasoliittymä (Suuntaisliittymä Piikkiön suuntaan) Järveläntie
Rymättyläntie
Uolevi Raaden katu Rymättylä;
Noudettu kohteesta ”https://fi.wikipedia.org/w/index.php?title=Kantatie_40&oldid=18487893”
Viimeksi muokattu 22. lokakuuta 2019 kello 16.17